Video Biserică de lemn din Alba, arsă în totalitate în Noaptea de Înviere. Focul ar fi pornit de la o lumânare lăsată nesupravegheată
Tot de la o lumânare aprinsă, lăsată nesupravegheată, a ars în totalitate şi o biserică de lemn din judeţul Alba. Din fericire, se pare că nimeni nu era la acel moment în lăcaşul de cult.
- "Hristos a Înviat!" Bisericile din țară, neîncăpătoare în Noaptea de Înviere. Mii de credincioşi au primit Lumina Sfântă în suflete şi în case
Totul s-a întâmplat în localitatea Ghioncani, comuna Întregalde, județul Alba. Biserica a luat foc azi-noapte, la faţa locului a fost mobilizat un echipaj de stingere al pompierilor militari de la secţia de pompieri din Câmpeni, din ISU Alba.
Biserică arsă în totalitate în Noaptea de Înviere
Din păcate, pompierii nu au reuşit să salveze lăcaşul de cult construit în totalitate din lemn. Cauza probabilă a incendiului este de la o lumânare lăsată nesupravegheată.
Poliţiştii trebuie să facă acum lumină în cazul distrugerii acestei biserici de o frumuseţe aparte, o biserică ridicată în 1878 în cadrul unui dosar penal în care infracţiunea investigată este distrugere din culpă.